Christine Böhm
Christine Böhm (19. veebruar 1954 Viin – 5. august 1979) oli Austria teatri- ja filminäitleja. Christine Böhm sündis Viinis tuntud kabareeartisti Maxi Böhmi peres. Näitekunsti õppis Max Reinhardti Seminaris. 1971. aastast töötas ta näitlejana Josefstadti teatris. Esimese filmirolli tegi aga juba 1970. aastal Otto Schenki filmis "Liliom", aastatel 1970–1974 mängis telesarjas "Arsène Lupin". Christine Böhm hukkus 25-aastaselt autoõnnetuses.